**Áherslur starfsins 2017-2018**

Unnið út frá starfsáætlun Miðbergs

Frístundaheimilið Álfheimar

# Inngangur

Frístundaheimilið Álfheimar er undir frístundamiðstöðinni Miðbergi og er staðstett í Hólabrekkuskóla fyrir börn í 1. og 2. bekk í Hólabrekkuskóla. Það eru 99 börn skráð í heildina en ekki eru ekki öll alla daga. Það eru 55 börn úr fyrsta bekk og 44 úr öðrum bekk.

Unnið er eftir leiðarljósi SFS og þeim áherslum er birtast í starfsáætlun Miðbergs. Í vetur er lögð áhersla á lýðræði barna, lýðheilsu og foreldrasamstarf auk fastra verkefna og viðburða sem forstöðu og- aðstoðarforstöðumenn frístundaheimilanna leggja grunn að á hverju vori.

Opnunartími Álfheima er daglega eftir skóla frá kl. 13.40 – kl. 17.00. Að auki er opið frá klukkan 8.00 – 17.00 á starfsdögum skóla, foreldraviðtalsdögum ásamt jóla- og páskafríum. Í vetrarfríum skóla er einnig lokað á frístundaheimilinu.

Álfheimar leitast við að vera með fjölbreytta og skemmtilega dagskrá sem er unnin í samvinnu við börnin og verkefnin aldursmiðuð svo að allir geti fundið eitthvað við sitt hæfi. Dagskráin byggist á þematengdum verkefnum og smiðjum ásamt klúbbastarfi þar sem að börnin skrá sig í ákveðið tímabil en má þar t.d. nefna slökunarklúbb, origamiklúbb, íþrótta-og ferðaklúbb. Starfið fer fram að mestu leiti í húsnæði Álfheima en einnig höfum við aðstöðu innan skólans, t.d tölvustofu, matsal og aðrar stofur.

Álfheimar ásamt öðrum frístundaheimilum í Breiðholti er í samstarfi við Þjónustumiðstöð Breiðholts um verkefnið Frístund+. Í Frístund+ eru börn sem þurfa aukna aðstoð vegna félagslegrar stöðu sinnar. Þau mæta í Frístund+ strax eftir skóla, matast saman, spjalla og jafnvel lesa og fara í leiki. Upp úr klukkan 15.00 fara þau svo í smiðjur og annað starf sem er í boði á frístundaheimilunum.

Frístundaheimilin eru einnig í samstarfi við ÍR vegna Breiðholtsrúturnar sem flytur börnin á æfingar um hverfið ásamt rekstri á frístundaheimilinu Undirheimum fyrir þau börn sem stunda æfingar í Austurbergi.

Vikulega er sendur út upplýsingapóstur til foreldra með dagskrá, matseðli og helstu upplýsingum auk þess sem foreldrar eru hvattir til að mæta á svæðið til þess að sjá hvað börnin eru að gera og fá upplýsingar frá fyrstu hendi. Einnig eru birtar myndir og upplýsingar á foreldra Facebook síðu Álfheima.

Í Álfheimum eru 13 starfsmenn auk forstöðumanns, þar af eru 11 konur og þrír karlmenn. Starfsmenn eru á aldrinum 19 til 57 ára og við erum með uppeldismenntað, félagsliðamenntað, tómstundamenntað og reynslumikið starfsfólk. Starfsfólk frístundaheimilanna í Breiðholti fá fræðslu einu sinni í mánuði og er það hluti af starfsprósentu þeirra ásamt fundum aðra hvora viku. Fræðslur tengjast starfinu og fastir liðir á hverjum vetri eru greiningar barna, jólaföndursmiðjur, grunnfræðsla, barnavernd og virðing og framkoma við börn.

**Gildi Miðbergs:**

1. Góður starfsandi. Gleði, væntumþykja og jákvæðni.

2. Virðing. Fögnum fjölbreytileika og berum virðingu fyrir náunganum.

3. Samvinna. Grunnurinn að góðri samvinnu er heiðarleiki, traust og ábyrgð.

4. Mannréttindi. Jafnrétti og lýðræði.

5. Faglegt starf. Unnið með metnaði að faglegu starfi, forvörnum og frjálsum leik.

6. Öryggi. Skapa öruggt umhverfi fyrir bæði starfsfólk og skjólstæðinga.

7. Frumkvæði. Lögð áhersla á sköpun, virkni mannauðs og frumkvæði í starfi.

# Áherslur úr starfsáætlun Miðbergs:

## Lýðræði

Unnið verði markvisst með barnalýðræði og að börnin fái tækifæri til þess að hafa áhrif á daglegt starf frístundaheimilanna.

## Lýðheilsa

Áhersla verði lögð á líkamlega jafnt sem andlega líðan barna í leik, starfi og hvíld. Öll verkefnin miða að því að efla sjálfsmynd barnanna og læsi í gegnum leik og starf.

## Foreldrasamstarf

Leitað verði leiða til þess að auka foreldrasamstarf svo að foreldri þekki og viti hvað fer fram á frístundaheimilinu og degi barnsins.

# Aðgerðadagatal:

## Ágúst:

###  Foreldrasamstarf:

* Áhersla lögð á foreldra Facebook síður staðanna og vikulega tölvupósta. Í tölvupóstum skal minnt á að foreldrar geti óskað eftir samtölum eða hringt í forstöðumann til þess að ræða líðan barnsins.
* Sumarstarfi lýkur og frágangur í lok starfs – *Deildarstjóri, forstöðu- og aðstoðarmaður*
* Vetrarstarf í undirbúningi. Loka frágangur á þemu vetrarstarfs, viðburðadagatal starfsstaða og fræðsludagatal starfsmanna – *Deildarstjóri, forstöðu- og aðstoðarmenn*

## September:

### Lýðheilsa og foreldrasamstarf:

* Íþróttavika þar sem börnin fá kynningu á ýmsum íþróttagreinum og áhersla lögð á helbrigðan lífsstíl. Í lok vikunar er svo haustfagnaður þar sem foreldrum er boðið að koma, taka þátt í skemmtilegum íþróttakeppnum og þiggja léttar veitingar. – *Forstöðu- og aðstoðarmenn*
* Þema tengt starf þar sem unnið er með árstíðirnar og þar sem efniviður í föndur er sóttur í náttúruna og/eða endurvinnslu. Börnin læra muninn á árstíðum, gróðri og veðri og t.d. hvað hægt er að gera utandyra hverju sinni. – *Forstöðu- og aðstoðarmaður*
* Í síðdegishressingu einu sinni í viku/mánuði verði boðið upp framandi ávöxt eða grænmeti.
* – *Forstöðu- og aðstoðarmaður*

### Lýðræði:

* Rætt við börnin mánaðarlega um dagskrá og hvað þau vilja hafa framundan í smiðjum, klúbbum og síðdegishressingu. – *Forstöðu- og aðstoðarmaður*

### Annað:

* Nýjir sönghópar fyrir börnin þeim frístundaheimilum sem eru með 1. og 2. bekk í samstarfi við Deildarstjóra listfræðslu til eflingar tónlistarstarfs í Breiðholti. – *Deildarstjóri, forstöðu- og aðstoðarmenn*

## Október:

###  Lýðheilsa:

* Útinámsvika þar sem áhersla er lögð á allt það skemmtilega sem hægt er að gera utandyra svo sem leiki, föndur og útieldun. Í lok vikunnar er grillveisla og útieldun þar sem 2-3 starfsstaðir koma saman og gera upp vikuna. – *Forstöðu- og aðstoðarmaður*

### Foreldrasamstarf:

* Foreldrum boðið að koma í foreldraviðtal í kringum foreldraviðtalsdaga skólanna. *Forstöðu- og aðstoðarmaður*

### Annað:

* Vetrarfrí – Hrekkjavaka Miðbergs. - *Deildarstjórar, forstöðu- og aðstoðarmaður*

## Nóvember:

###  Lýðheilsa:

* Vinavika haldin á öllum starfsstöðum í tengslum við dag gegn einelti 8. nóvember. Þessa viku er aukin áhersla lögð á vináttu og samvinnu. Farið er í leiki sem tengjast vináttu og börnin frædd um mikilvægi vináttu og góðsemi fyir alla og skaðsemi eineltis í gegnum samræður og myndbönd. – *Forstöðu- og aðstoðarmaður*

### Foreldrasamstarf

* Jólaföndur og foreldrakaffi í lok nóvember. Foreldrum boðið að koma í Álfheima og eiga notalega stund með börnum og starfsfólki við skemmtilegt jólaföndur og jólalegar veitingar. – *Deildarstjóri, forstöðu- og aðstoðarmaður.*

## Desember:

### Lýðræði

* Börnin skapa skemmtilega jóladagskrá í samstarfi við starfsfólk Álfheima. - *Forstöðu- og aðstoðarmaður*

### Læsi og foreldrasamstarf

* Leiklistarsýning 8.desember í húsnæði Breiðholtsskóla. Börnin hafa æft leikritið Skilaboðaskjóðan í nokkrar vikur í samstarfi við hin frístundaheimilin. Foreldrum boðið að koma og sjá afraksturinn. Deildarstjóri, Forstöðu- og aðstoðarmaður.

## Janúar:

###  Foreldrasamstarf:

* Þorravika þar sem gamlir siðir of venjur eru ræddir ásamt gömlum leikjum. Þorramatur smakkaður og ræddur munurinn á matnum í gamla daga og núna. 19. janúar verður svo pöbbum og/eða öfum boðið í létt Þorrablót. - *Forstöðu- og aðstoðarmaður*

## Febrúar

###  Foreldrasamstarf:

* Góan hefst í febrúar og af því tilefni bjóðum við mæðrum og ömmum í vöfflukaffi. - *Forstöðu- og aðstoðarmaður*
* Foreldrum boðið að koma í foreldraviðtal í kringum foreldraviðtalsdaga skólanna. - *Forstöðu- og aðstoðarmaður*

### Annað:

* Breiðhot Got Talent er árleg hæfileikakeppni frístundaheimilanna. Undankeppnin er haldin í Álfheimum og fer aðalkeppni svo fram í Breiðholtsskóla 9. febrúar. - *Starfsmaður sérverkefna ásamt forstöðu- og aðstoðarmönnum*.

## Mars

###  Foreldrasamstarf:

* Páskaföndur og og foreldrakaffi. Kósý tími með léttum veitingum og föndri. - *Forstöðu- og aðstoðarmaður*

### Annað:

* Dagskrá sumarstarfs unnin þar sem unnið er með mismunandi þemavikur. Tekið er mið af árangri síðasta sumars. – *Deildarstjóri, forstöðu- og aðstoðarmenn*

## Apríl

###  Foreldrasamstarf og læsi:

* Kvikmyndahátíðin Filman er haldin 18. apríl en það er uppskeran af kvikmyndaklúbbum 3. og 4. bekkjar sem hefur verið í gangi allan veturinn. Öðrum bekk í Álfheimum er boðið að koma í Álfabakka að horfa á stuttmyndirnar ásamt verðlaunaafhendingu. *Forstöðu- og aðstoðarmaður .*

## Maí

###  Foreldrasamstarf:

* Vorhátíð Álfheima, Bakkasels og Hraunheima. Útileikir, hoppukastali og gott veður. Börn og foreldrar skemmta sér saman og sumarstarfið fær auka kynningu. - *Deildarstjóri, forstöðu- og aðstoðarmenn*

### Lýðheilsa:

Sameiginlegt Eurovision partý er haldið fyrir börnin á frístundaheimilunum. Dans og söngur. *– Forstöðu- og aðstoðarmenn*

## Júní

###  Lýðheilsa:

Stórleikjadagur fyrir börnin í 1. og 2. bekk í Álfheimum, Bakkaseli, Vinaseli og Vinaheimum. *– Forstöðu- og aðstoðarmenn*

###  Annað:

* Starfsdagar og öryggisverkferlar fyrir sumarstarfið. Þematengt sumarstarf. - *Deildarstjóri, forstöðu- og aðstoðarmenn*
* Þematengt sumarstarf hefst. - *Deildarstjóri, forstöðu- og aðstoðarmenn*.

## Júlí

Sumarstarf og sumarfrí